Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 589

7. Szinuszos mennyiségek – Váltakozó áramú áramkörök VIZSGASZINTEK TÉMÁK Középszint Emelt szint 7.1 A szinuszos váltakozó mennyiségek jellemzői Ismertesse és értelmezze a szinuszos váltakozó jel amplitúdóját, frekvenciáját, körfrekvenciáját, periódus idejét, pillanatnyi értékét és fázisszögét. Ismertesse a váltakozó mennyiségek ábrázolási módszereit (vonal diagram, vektor diagram). Értelmezze és számítsa ki a váltakozó jel középértékeit. Értelmezze a szinuszos váltakozó jel alaktényezőit (csúcstényezőt és formatényezőt) az egyenirányítatlan, az egyutasan és a kétutasan egyenirányított szinuszos jelek esetén. Értelmezze a szinuszos váltakozó jel középértékei közötti kapcsolatokat. 7.2 Egyszerű váltakozó áramú áramkörök Értelmezze a tisztán ohmos, a tisztán induktív és a tisztán kapacitív fogyasztó jellemzőit. Ismertesse az induktív és a kapacitív reaktancia fogalmát. Mutassa be az ideális ellenállás, tekercs és kondenzátor viselkedését váltakozó áramkörökben (fázis sietés és késés). 7.3 Összetett váltakozó áramú áramkörök Valóságos tekercsek, kondenzátorok és veszteségeik Értelmezze a tekercsek és a kondenzátorok veszteségeit. Mutassa be a valóságos ohmos ellenállás és a valóságos reaktanciák jellemzőit. Értelmezze az impedancia és az admittancia fogalmát és kapcsolatait. Határozza meg vektorábrák segítségével a soros R-L, R-C és R-L-C, ill. a párhuzamos R-L, R-C és R-L-C áramkörök jellemzőire vonatkozó összefüggéseket. Végezzen számításokat soros és párhuzamos R-L, R-C és R-L-C áramkörökön. Értelmezze a tekercs és a kondenzátor jóságát. Ábrázolja a soros és a párhuzamos R-L, R-C és R-L-C áramkörök impedanciájának és fázisszögének frekvenciafüggését. Szerkessze meg vegyes kapcsolású R-L-C áramkörök vektorábráit. 7.4 Rezgőkörök Értelmezze a rezgőkörök fogalmát. Rajzolja fel a rezgőkörök rezonanciagörbéit. Definiálja a határfrekvenciákat, a rezonancia frekvenciát és a jósági tényezőt. Fejtse ki részletesen a rezgőkörök gyakorlati alkalmazásának lehetőségeit. Végezzen soros és párhuzamos rezgőkörrel kapcsolatos számításokat. 2009/56. szám 7.5 Váltakozó áramú teljesítmények Értelmezze a látszólagos, a hatásos és a meddő teljesítmény fogalmát és mértékegységeit. Ismertesse a váltakozó áramú teljesítmények közötti kapcsolatot. Értelmezze a teljesítménytényező fogalmát. Elemezze a fázisjavítás (fáziskompenzálás) szükségességét és mutassa be jellemző megoldásait.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes